27.4.22

**מרץ 2022 – המרץ הטוב ביותר בכל הזמנים בלינות ישראלים**

**התיירות הנכנסת החלה להראות סימני התאוששות עם הסרת המגבלות בגבולות**

**מה-1/3/22 אושר גם לתיירים שאינם מחוסנים / מחלימים להיכנס לישראל כפוף לבדיקה שלילית טרם הגעתם ואכן מס' לינות התיירים שנרשם במרץ היה הגבוה ביותר מאז מרץ 2020, תחילת מגיפת הקורונה בעולם.**

סה"כ נרשמו במרץ כ-**1.6 מיליון** לינות - ירידה של **23%** לעומת מרץ 2019, מתוכן כ-**1.1 מיליון** לינות ישראלים, **שיפור של 35% לעומת מרץ 2019**. לינות התיירים הסתכמו בכ-465 אלף – ירידה של 62%לעומת מרץ 2019. התפוסה הארצית הממוצעת הסתכמה בכ-**53%** בהשוואה ל-26% במרץ 2021 ול-72% במרץ 2019.

**בכל אזורי הארץ נרשמה ירידה בתפוסות (ישראלים ותיירים) ביחס למרץ 2019, אך שיעורי הירידה נמוכים יחסית לחודשים הקודמים.**

התפוסה הגבוהה ביותר נרשמה בהרצליה, כ-69%, עליה של 11% בהשוואה ל-2019. באילת נרשמו כ-64%, ירידה של 7% לעומת מרץ 2019. בחיפה נרשמה תפוסה של 64%, ירידה של 4% לעומת מרץ 2019. בים המלח תפוסות של 61%, ירידה של 12%. תל אביב עם 53% תפוסה, ירידה של 31%, ירושלים כ-46% תפוסה, ירידה של 46% יחסית למרץ 2019.בנתניה 50% תפוסה, ירידה של 10% לעומת 2019. נצרת עם 48%, ירידה של 41% וטבריה עם 44% תפוסה, ירידה של 41%.

בבתי ההארחה בקיבוצי אצבע הגליל, נרשמה תפוסה של כ-**64%** ובאזור הכנרת תפוסה של כ-**46%**.

**מהתאחדות המלונות נמסר: "חודש מרץ 2022 היה הטוב ביותר בכל הזמנים בתיירות הפנים ואנו מקוים להמשך המגמה של עידוד תיירות הפנים במקביל להתגברות כניסות התיירים לישראל. היעד הוא לייצר תמהיל איתן של תיירות פנים ותיירות נכנסת בכל האזורים בארץ".**

\* מצורפת טבלה מסודרת המציגה את כל הנתונים